**Acasă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acasă

Am venit, Doamne la Tine

Aşa cum sunt, un păcătos,

Şi vreau spre zările divine

Să mă ridici, de-aici de jos

Prin a Ta scumpă dreptate,

Cea iertătoare, de păcate!

Să mă primeşti-n harul Tău

Expus pe crucea din Calvar,

Ca să mă mântui de cel rău

Prin sângele, ce nu-n zadar

A curs din trupu-Ţi răstignit

Pentrucă-n Jertfă m-ai iubit!

Şi-n starea cea desăvârşită

Când şi la chip şi la făptură,

Voi fi prin voia-Ţi împlinită -

Din nou plăcuta-Ţi creatură,

Să mă învredniceşti pe cale

Să cânt cântări de osanale!

Să-Ţi cânt iubirea arzătoare

Cea pân-la Jertfă-n dăruire,

Peste moarte, învingătoare

Căci la Golgota-n răstignire,

Mi-ai adus vestea frumoasă

C-am să revin, odată acasă!

Flavius Laurian Duverna

06 mai 2013